Official Journal L 055 , 29/02/2000 P. 0053 - 0058



NARIADENIE KOMISIE (ES) č. 452/2000 z 28. februára 2000, ktorým sa vykonáva nariadenie Rady (ES) č. 530/1999 o štrukturálnej štatistike príjmov a nákladov práce, pokiaľ ide o hodnotenie kvality štatistiky nákladov práce (Text s významom pre európsky hospodársky priestor) Komisia Európskych spoločenstiev, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 530/1999 z 9. marca 1999 o štrukturálnej štatistike príjmov a nákladov práce1, najmä na jeho článok 11, keďže: (1) V súlade s článkom 11 nariadenia (ES) č. 530/1999 sú potrebné vykonávacie opatrenia týkajúce sa hodnotenia kvality a obsahu správy o kvalite. (2) Opatrenia ustanovené v tomto nariadení sú v súlade s názorom, ktorý vyjadril Výbor pre štatistické programy založený rozhodnutím Rady č. 89/382/EHS, Euratom2, prijala toto nariadenie: Článok 1 Kritériá hodnotenia kvality a obsah správy o kvalite Kritériá hodnotenia kvality a obsah správy o kvalite podľa článku 10 nariadenia (ES) č. 530/1999 sú stanovené v prílohe k tomuto nariadeniu. Článok 2 Nadobudnutie účinnosti Toto nariadenie nadobúda účinnosť dvadsiaty deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli dňa 28. februára 2000 za Komisiu Pedro Solbes Mira člen Komisie Príloha Kritériá hodnotenia kvality a obsah správy o kvalite štatistiky nákladov práce Oneskorenie pri odovzdaní správy Pokiaľ je to možné, musí byť správa o kvalite odovzdaná pri odovzdaní údajov, najneskôr však do 24 mesiacov po skončení referenčného obdobia, za ktoré boli údaje zhromaždené. Prechodné obdobie Keďže podávanie správ o kvalite je novým prvkom európskeho štatistického systému, pripúšťa sa, že národné štatistické úrady musia postupne prispôsobiť svoje nástroje, poznatky a zdroje pre takéto podávanie správ. Vzhľadom na to obsah správy o kvalite, popísaný v ďalšom texte, ponúka určité fakultatívne položky pre prvú správu o kvalite, ktorá bude odovzdaná, pokiaľ ide o o zisťovanie nákladov práce za referenčný rok 2000. Prijateľnosť a význam týchto fakultatívnych položiek sa prehodnotia s prihliadnutím na informácie, ktoré budú skutočne odovzdané členskými štátmi, a na všeobecný pokrok na poli štatistickej vedy. Toto prehodnotenie by malo vykonať Eurostat a národné štatistické úrady pred začatím ďalšieho zisťovania, aby bolo možné rozhodnúť, či fakultatívne položky majú zostať nezmenené. Rozsah Informácie sú vyžadované v rozsahu, v akom to povoľujú výnimky v príslušných nariadeniach Rady alebo nariadeniach Komisie. Tieto nariadenia sa týkajú štrukturálnej štatistiky nákladov práce a príjmov, výberového zisťovania pracovných síl, štrukturálnej štatistiky produkčných odvetví a národných účtov. To isté platí, pokiaľ ide o fakultatívne charakteristiky alebo rozčlenenia. Rozširovanie informácií zhromaždených prostredníctvom správy o kvalite Pre interné účely európskeho systému štatistiky sa budú používať hlavne nasledujúce zložky kvality: dôležitosť, včasnosť a presnosť, dostupnosť, jasnosť a úplnosť. V centre záujmu užívateľov sú presnosť, porovnateľnosť a spojitosť. Informácie pre užívateľov sa budú rozširovať prostredníctvom štatistických alebo metodických dokumentov. Obsah Poznámka: Tabuľky A, B a C a súvisiace premenné (napríklad A11, B1, D1...) sú definované v nariadení Komisie (ES) č. 1726/1999 z 27. júla 1999, ktorým sa vykonáva nariadenie Rady (ES) č. 530/19991 o štrukturálnej štatistike príjmov a nákladov práce, pokiaľ ide o definíciu a prenos informácií o nákladoch práce 1. 1. Dôležitosť Fakultatívna položka: - zhrnutie obsahujúce popis pre užívateľa, vznik a uspokojenie potrieb užívateľa a význam štatistiky pre užívateľa. 2. Presnosť 2.1. Výberové chyby 2.1.1. Pravdepodobnostný výber 2.1.1.1. Systematická chyba Fakultatívna položka: - systematické chyby spôsobené metódami odhadu, ak sú merateľné 2.1.1.2. Rozptyl - variačné koeficienty2 rozčlenené podľa štruktúry tabuliek A, B a C pre: - ročné náklady práce na zamestnanca (D1/A11 + A121 + A131), - hodinové náklady práce (D1/B1), - variačné koeficienty rozčlenené podľa štruktúry tabuľky A pre: - B1 odpracované hodiny všetkých zamestnancov, - D1 odmeny zamestnancov, - D11 mzdy a platy (súhrn), - metodika použitá na odhad rozptylu. Fakultatívne položky: - variačné koeficienty rozčlenené podľa štruktúry tabuliek B a C pre: - B1 odpracované hodiny všetkých zamestnancov, - D1 odmeny zamestnancov, - D11 mzdy a platy (súhrn), - variačné koeficienty rozčlenené podľa štruktúry tabuliek A, B a C pre: - A1 celkový počet zamestnancov, - A11 + A121 + A131 celkový počet zamestnancov s plným úväzkom. 2.1.2. Iný než pravdepodobnostný výber Tam, kde sú použité existujúce zdroje, kde výpočet variačného koeficientu nie je zmysluplný, mal by byť namiesto toho poskytnutý popis potenciálnych príčin nedostatku presnosti. 2.2. Iné než výberové chyby 2.2.1. Chyby rozpätia - popis hlavných klasifikačných chýb, problémov3 spojených s nedostatočným a nadmerným rozsahom, ktoré nastali pri zbere údajov, - metódy použité na spracovanie týchto prípadných chýb. Fakultatívne položky: - miery nadmerného rozsahu, nedostatočného rozsahu a klasifikačných chýb, rozčlenené podľa stratifikácie použitej pre výber. Požadovaná informácia môže byť čiastočne odvodená zo správy o kvalite registra. Poznámka: Tam, kde sú použité individuálne správne údaje, musí byť podaná podobná analýza na základe správneho registra. 2.2.2. Chyby merania a spracovania - Popis metód použitých na zredukovanie chýb merania a spracovania4 Fakultatívne položky: - počet opravených prípadov pre premenné požadované v tabuľke A v percentách z jednotiek s odpoveďami za predmetnú premennú, - miera chýb pri ukladaní údajov alebo kódovaní pre premenné: - počet zamestnancov, - mzdy a platy, - činnosť miestnych jednotiek (oddelenia NACE Rev. 1), - región (NUTS 1), - metodologické poznámky vzhľadom na hodnotenie5 týchto mier. 2.2.3. Chyby z titulu chýbajúcej odozvy - miery návratnosti6, celkové a rozčlenené podľa stratifikácie použitej pre výber - popis metód použitých pre imputáciu, prípadne opätovné váženie v prípadoch chýbajúcej odozvy. Poznámka: Pri použití individuálnych správnych údajov sa chýbajúca odozva nahrádza absenciou správnych záznamov alebo údajových položiek. Fakultatívne položky: - miery návratnosti položiek pre každú premennú. Táto miera je pomer odpovedí za položku k počtu respondentov, - popis dôvodov chýbajúcej odozvy a posúdenie systematických chýb z dôvodu chýbajúcej odozvy na jednu z hlavných otázok vo formulári. 2.2.4. Chyby spôsobené modelom - Správa7 o prípadnom použití nasledujúcich modelov: - prispôsobenie fiškálneho roku kalendárnemu roku, - vzatie malých podnikov do úvahy, - kombinovanie údajov zo správnych zdrojov a zisťovaní. Poznámka: Tam, kde sú použité individuálne správne údaje, je potrebné zmieniť sa o súlade medzi správnymi koncepciami a teoretickými štatistickými koncepciami. 3. Včasnosť a presnosť - kľúčové dátumy zberu údajov: napríklad zákonná lehota uložená respondentom v členskom štáte, kedy boli odoslané formuláre, upomienky, ďalšie sledovanie a obdobie, kedy sa konala práca v teréne, - kľúčové dátumy fázy nasledujúcej po zbere údajov: napríklad dátumy začatia a ukončenia kompletizácie údajov, kódovania a kontrol hodnovernosti, dátum kontroly kvality (zhoda výsledkov) a opatrení na zabránenie úniku informácií, - kľúčové dátumy publikácie: napríklad kedy boli vypočítané a rozšírené predbežné a podrobné výsledky. Poznámka: Presnosť prenosu údajov do Eurostatu bude hodnotená podľa nariadenia ustanovujúceho lehoty a odklad odovzdania údajov. 4. Dostupnosť a jasnosť - kópia publikácie/publikácií, - informácia o tom, či a aké výsledky sú zaslané spravodajským jednotkám zahrnutým vo vzorke, - informácia o schéme rozširovania výsledkov (napríklad komu sa posielajú výsledky), - kópia akýchkoľvek metodických dokumentov vzťahujúcich sa na poskytnutú štatistiku. 5. Porovnateľnosť 5.1. Priestorová porovnateľnosť - porovnanie medzi národnými koncepciami a európskymi koncepciami sa má oznamovať, ak existujú rozdiely, a najmä ak sa týkajú definície štatistických jednotiek, referenčnej populácie, klasifikácií a definícií premenných v odovzdávaných výsledkoch. Pokiaľ je to možné, rozdiely by mali byť kvantifikované. Poznámka: Ak klasifikácie a jednotky pochádzajú z registra, kvalita tejto informácie by mala vyplývať zo správy o kvalite registra. 5.2. Časová porovnateľnosť - detaily o zmenách v definíciách, okruhoch alebo metódach a ak je to možné, hodnotenie následkov prípadných nezanedbateľných zmien. 6. Spojitosť Poznámka: Táto položka má dva ciele: informovať užívateľov o koncepčných rozdieloch, ktoré existujú medzi niekoľkými zdrojmi premenných, ktoré sú si veľmi blízke a zvyčajne majú v štatistických publikáciách to isté pomenovanie, a poskytnúť informácie za účelom hodnotenia toho, ako sa dá prejsť od jednej koncepcie k druhej. Druhý cieľ je kontrolovať, či štatistiky, ktoré sú v princípe značne koncepčne spojité, dávajú porovnateľné výsledky o referenčnej populácii. S prihliadnutím na tieto ciele by štatistika nákladov práce a iné štatistiky zasielané Eurostatu mali byť porovnávané primeranými pomermi prostredníctvom národných praktických koncepcií a opatrení. Napríklad výberové zisťovanie pracovných síl (VZPS) má značne rozdielnu definíciu zamestnanosti; vo VZPS sa zisťuje zamestnanosť osôb s trvalým pobytom, zatiaľ čo pri štatistike nákladov práce ide o zamestnanosť na území štátu, čo je koncepčne spojité s národnými účtami a produkčnou štatistikou. Porovnávania by tiež mali brať do úvahy, že štatistiky nákladov práce sú založené na podnikoch s viac ako deviatimi zamestnancami. 6.1. Spojitosť so štatistikou z výberového zisťovania pracovných síl Fakultatívna položka: - vysvetlenia hlavných rozdielov v pomeroch "počtu zamestnancov so skráteným úväzkom k počtu zamestnancov s plným úväzkom" a v pomere "priemerného počtu hodín skutočne odpracovaných zamestnancami so skráteným úväzkom k priemernému počtu hodín skutočne odpracovaných" zamestnancami s plným úväzkom v oboch zdrojoch. Pohľad rozčlenený na základe ekonomickej činnosti (oddiely C až K podľa NACE Rev. 1) by bol nápomocný. Do úvahy by sa mali brať správnosť a koncepcie zdrojov. 6.2. Spojitosť so štrukturálnou štatistikou produkčných odvetví Nariadenie8 týkajúce sa štrukturálnej štatistiky produkčných odvetví pokrýva všetky trhové činnosti v oddieloch C až K a M až O podľa NACE Rev.1. Podobnosť oboch zdrojov je zvýraznená v nasledujúcej tabuľke: Výberové zisťovanie nákladov práce Štrukturálne zisťovanie produkčných odvetví Rady Regionálne údaje Ročná regionálna štatistika Štatistická jednotka Miestna jednotka Miestna jednotka Pokrytie činností NACE Rev. 1, oddiely C až K okrem oddielu J NACE Rev. 1, oddiely C až K okrem oddielu J Charakteristiky D11 mzdy a platy 13 32 0 mzdy a platy E1 všetky miestne jednotky 11 21 0 počet miestnych jednotiek Rozčlenenie činností NACE Rev. 1, dvojmiestna úroveň (divízia) NACE Rev. 1, dvojmiestna úroveň (divízia) Regionálne rozčlenenie NUTS 1 NUTS 1 - vysvetlenia hlavných rozdielov týchto premenných, pričom sa berie do úvahy správnosť a koncepcie každého zdroja (rozčlenené podľa divízií NACE Rev. 1). Fakultatívne aj krížové zostavenie do tabuliek podľa NUTS 1 a rozšírených skupín NACE Rev. 1 (C-D-E, F, G-H, I-J-K). Fakultatívne položky: V nasledujúcej tabuľke sú zhrnuté ďalšie časti štatistiky, ktoré by mohli byť porovnávané: Výberové zisťovanie nákladov práce Štrukturálne zisťovanie podnikateľských odvetví Rady Tabuľka B: štatistika národných údajov podľa veľkostnej triedy podniku Ročná štatistika podnikov podľa veľkostnej triedy Štatistická jednotka Miestna jednotka Podnik Pokrytie činností NACE Rev.1, oddiely C až E NACE Rev.1, oddiely C až E Charakteristiky A1 celkový počet zamestnancov 16 13 0 počet zamestnancov B1 hodiny odpracované všetkými zamestnancami 16 15 0 počet hodín odpra-covaných zamestnancami D11 mzdy a platy 13 32 0 mzdy a platy D12 príspevky zamestnáva-teľa na sociálne zabezpečenie 13 33 0 náklady sociálneho zabezpečenia Rozčlenenie činností NACE Rev. 1, dvojmiestna číselná úroveň (divízia) NACE Rev. 1, dvojmiestna číselná úroveň (divízia) Rozčlenenie podľa veľkostných tried Menej ako 10 zamestnancov (*), 10 až 49, 50 až 249, 250 až 499, 500 až 999, 1000+ Počet zamestnaných osôb: menej ako 10 zamestnancov, 10 až 49, 50 až 249, 250 až 499, 500 až 999, 1000+ * Nepoužiteľné v zisťovaní za rok 2000. ___________________________________________________________________________ - vysvetlenia hlavných rozdielov, pričom sa berie do úvahy správnosť každej štatistiky a rozdiely v koncepciách. Tieto porovnania by mohli byť krížovo zostavené do tabuliek podľa veľkostnej triedy podnikov a rozšírených skupín NACE Rev.1. 6.3. Spojitosť s národnými účtami Podobnosť oboch zdrojov je zhrnutá v nasledujúcej tabuľke: Výberové zisťovanie nákladov práce Národné účty Rady Tabuľka A národné údaje Tabuľka 3: Tabuľky podľa priemyslu - každoročné použitie* Pokrytie činností NACE Rev. 1, oddiely C až O NACE Rev. 1, oddiely C až O Charakteristiky A1 celkový počet zamestnancov Zamestnanci B1 hodiny odpracované všetkými zamestnancami odpracované hodiny ** D1 odmeny zamestnancov D1 odmeny zamestnancov D11 mzdy a platy D11 mzdy a platy Rozčlenenie činností NACE Rev. 1, oddiel NACE Rev. 1, oddiel * Eurostat (1997) ESA 95 program prenosu údajov ** Ak je informácia k dispozícii - vysvetlenia hlavných rozdielov, pričom sa berú do úvahy rozdiely v koncepciách a pokrytí, ako aj správnosť každej štatistiky, ak je k dispozícii, - vyjadrenie, akým spôsobom slúži zisťovanie o nákladoch práce ako zdroj pre národné účty. 7. Úplnosť - Zoznam premenných, prípadne rozčlenenie požadované v nariadení, ktoré nie sú k dispozícii a dôvody, pre ktoré nie sú k dispozícii. 1 Ú. v. ES L 63, 12.3.1999, s. 6. 2 Ú. v. ES L 181, 28.6.1989, s. 47. 1 Ú. v. ES L 203, 3.8.1999, s. 28. 2 Variačný koeficient je pomer druhej odmocniny rozptylu odhadu a strednej hodnoty. Odhaduje sa pomerom druhej odmocniny odhadu výberového rozptylu a odhadovanej hodnoty. Odhad výberového rozptylu musí brať do úvahy typ vzorky. 3 Nadmerný rozsah sa týka buď nesprávne klasifikovaných jednotiek, ktoré sú v skutočnosti mimo oblasť rozsahu (napríklad skutočná činnosť miestnych jednotiek mimo rozsahu C-K NACE Rev. 1) alebo jednotiek, ktoré v skutočnosti neexistujú. Pri nedostatočnom rozsahu ide o (nové) jednotky, ktoré nie sú zahrnuté do rozpätia z dôvodu aktuálneho založenia alebo rozdelenia, a o zle klasifikované jednotky. Nespadá sem šedá ekonomika. Chyby klasifikácie sa týkajú nesprávnej klasifikácie jednotiek, ktoré patria k cieľovej populácii. 4 Chyby merania sú chyby, ku ktorým dochádza počas zberu údajov. Existuje mnoho zdrojov chýb merania, vrátane nástroja zisťovania (formulára alebo dotazníka), respondenta, informačného systému, spôsobu zberu údajov a opytovateľa. Chyby spracovania sú chyby pri procesoch nasledujúcich po zbere údajov, ako napríklad ukladanie údajov, kódovanie, vytváranie kľúčov, editovanie, váženie a zostavovanie do tabuliek. 5 Miera chýb môže byť zistená pomocou štandardných techník kontroly kvality, napríklad overovaním kvality podvýberu spracúvaných formulárov (na účel kontroly úrovne chýb buď počas fázy vytvárania kľúčov, alebo počas spracovania úprav zamestnancami národných štatistických úradov). 6 Táto miera je pomer počtu respondentov k počtu dotazníkov, ktoré boli poslané vybranej populácii. 7 Komentáre by mali napríklad pokrývať procedúru výberu týchto modelov (t. j. prečo bol daný model uprednostnený pred inými modelmi), s tým súvisiacu chybu odhadu pri zodpovedajúcich odhadoch (ak je významná), prvky overenia predpokladov, z ktorých model vychádza, preskúmanie predikčnej schopnosti modelu na základe použitia historických údajov, porovnanie výsledkov generovaných modelom s ostatnými súvisiacimi zdrojmi údajov, použitie kontrolných analýz a krížových validačných štúdií, testy citlivosti modelu na hodnotenie parametrov, preverovanie vstupu údajov do modelu. 8 Ú. v. ES L 14, 17.1.1997.